Gandia finalitza la desinfecció i neteja de tots els centres educatius
07 maig 2020

## Gandia finalitza la desinfecció i neteja de tots els centres educatius07 maig 2020Última actualització: 14 juliol 2025

![](../gestion/img/cole_desinfecc_3.jpeg)  
  

La regidora delegada d'Educació, Carmen Fuster, ha informat aquest matí que ja han finalitzat els treballs de neteja i desinfecció de tots els centres escolars de la ciutat i de la xarxa d'Escoletes Infantils municipals. Un treball realitzat amb la col·laboració de la regidora de Sanitat i Salut Pública en col·laboració amb la regidoria de Serveis Bàsics i Qualitat Urbana.

La neteja i desinfecció s'ha dut a terme a les aules en tots els espais comuns dels centres escolars incloent menjador i cuines. Tots els edificis han passat per un procés de desinfecció exhaustiu contra la COVID-19 seguint les recomanacions del Ministeri de Sanitat i l'OMS.

**Carmen Fuster** ha explicat que "_la intenció de govern municipal és que quan s'indique o s'acorde el retorn a les classes, tots els estudiants de la ciutat puguen tornar a les aules en condicions de desinfecció i neteja màximes per evitar la propagació de virus_".

[Twittear](https://twitter.com/share)